Foreldraráð Tjarnarskógar 2020-2021

6. fundur, haldinn á Teams

2. febrúar 2021, kl.17

Fundarstjórn: Reynir

Fundarritari: Sóley

Mættir: Sigríður Herdís, Reynir og Sóley

Efni fundar:

1. Orlofsréttur starfsfólks
2. Skipulag næsta vetrar
3. Hópmyndataka
4. Snjómokstur á Tjarnarlandi
5. Önnur mál

**1. Orlofsréttur starfsfólks**

Leikskólakennarar eiga nú rétt á fleiri orlofsdögum en áður í kjölfar nýrra samninga. Farið var yfir áhrif þess á leikskólastarfið og mögulegum viðbrögðum. Kynnt var fyrirhuguð tillaga frá leikskólastjórum Tjarnarskógar og Hádegishöfða um að taka upp vetrarfrí í leikskólunum í stað þess að lengja sumarlokun leikskólans úr 4 vikum í 5 vikur. Vetrarfríið yrði einn dagur á haustönn og tveir samliggjandi á vorönn. Til viðbótar verður foreldrum gefinn kostur á að vera með barn í fríi milli jóla og nýárs gegn niðurfellingu leikskólagjalda í samræmi við fjölda frídaga.

Foreldraráð tók vel í þessa hugmynd en lagði áherslu á að samræmi yrði haft í skóladagatölum leik- og grunnskóla er kemur að starfsdögum og vetrarfríi.

Tillagan verður rædd á sameiginlegum vettvangi allra foreldraráða leikskóla í Múlaþingi.

**2. Deildarskipulag næsta vetrar**

Árlegt púsluspil í deildarskiplagi er hafið hjá leikskólastjóra. Árgangur 2016 er óvanalega fjölmennur (52 börn) og því tiltölulega fá börn úr 2017 árgangi sem koma til með að flytjast með þeim yfir á Tjarnarland. Umsóknarfrestur um leikskólavist nýrra barna er í mars og því ekki hægt að klára skipulagið fyrr fjöldi umsókna verður kominn á hreint.

**3. Hópmyndataka**

Gert er ráð fyrir að starfsfólk Myndsmiðjunnar komi á leikskólana og taki myndir af deildunum, líkt og fyrri ár (að undanskildu síðasta ári vegna COVID). Foreldrum gefst kostur á að kaupa mynd af hópi síns barns, en það er ekki skylda.

**4. Snjómokstur á Tjarnarlandi**

Því miður virðist svo vera sem leikskólastjóri þurfi stöðugt að minna á að moka þurfi aðgönguleiðir að leikskólunum snemma á morgnana áður en þeir opna.

Foreldraráð beinir því til fjölskylduráðs að verklagi við mokstur að leikskólum verði komið í fastan farveg svo leikskólastjórnendur geti beint kröftum sínum að öðrum daglegum verkefnum.

**5. Önnur mál**

Fundarmenn fagna því að hafa komist í gegn um heilann fund án þess að þurfa að taka stöðuna á COVID ráðstöfunum.

Næsti fundur verður haldinn þann 4. Mars 2021.

**Fundi slitið 17:40**